Kornusaloj

La kornusaloj () estas planta ordo el la dukotiledonaj angiospermoj. Tiu ordo enhavas 6 familiojn, ĉirkaŭ 50 genrojn kaj preskaŭ 700 speciojn. Ĝia tipa genro estas kornusokornuso en PIV ĉe vortaro.net.

Tiuj plantoj kutime havas florojn kun kvar petaloj, drupecajn fruktojn, kaj malsuprajn ginoeciojn pintitajn kun diskoformaj nektarujoj.

 Taksonomio 
La membroj de kornusaloj estas altagrade geografie disaj kaj morfologie variaj, kio kondukis al konsiderinda konfuzo koncerne la bonordan priskribon de la grupoj ene de la ordo kaj la rilatoj inter ili.Xiang, Q. Y., Soltis, D. E., Morgan, D. R., and Soltis, P. S. (1993). Phylogenetic relationships ofCornusLsensu latoand putative relatives inferred from rbcL sequence data.Annals of the Missouri Botanical Garden80, 723-734.

Ĉe la Cronquist-sistemo la ordo konsistis el la familioj kornusacoj, nisacoj, Garryaceae, kaj Alangiaceae, kaj estis metita inter la Rozedoj, sed tiu interpreto jam ne estas sekvita. Multaj familioj kaj genroj antaŭe asociitaj kun Kornusaloj estis forigitaj, inkluzive de Garryaceae, Griselinia, Corokia, kaj Kaliphora, inter aliaj.

Molekulaj datumoj indikas ke ekzistu kvar kladoj ene de la Kornusaloj: Cornus-Alangium, Nisoidoj-mastiksoidoj, Hidrangeacoj-Loasaceae, kaj Grubbia-Curtisia, kun Hydrostachyaceae en necerta pozicio, eventuale baza.Fan, C. Z., and Xiang, Q. Y. (2003). Phylogenetic analyses of Cornales based on 26S rRNA and combined 26S rDNA-matK-rbcL sequence data.American Journal of Botany90, 1357-1372. Tamen, la rilato inter tiuj kladoj estas neklara, kaj kiel rezulto de multaj historiaj taksonomiaj interpretoj kaj malsamaj opinioj koncerne la signifon de morfologiaj varioj, rangotabeloj de klasifik-grupoj ene de la ordo estas malkonsekvencaj.Eyde, R. H. (1988). ComprehendingCornus- puzzles and progress in the systematics of the dogwoods.Botanical Review54, 233-351. Tiuj malfacilaĵoj en interpretado de la sistematiko de Kornusaloj povas reprezenti fruan kaj rapidan diversiĝon de la grupoj ene de la ordo.

Ĉe la APG sistemo, Kornusaloj inkludas la sekvajn familiojn:
 kornusacoj , inkluzive de nisacoj, la tupeloj
 Curtisiaceae
 Grubbiaceae
 hidrangeacoj (hortensio familio)
 Hydrostachyaceae
 Loasaceae

 Laŭ WFO kaj TPL 
Laŭ World Flora Online kaj The Plant List (15 jun. 2020)Cornales ĉe World Flora Online, jen ĉi-sube la listo de la akceptitaj taksonoj, kaj ties Esperantaj nomojListo de plantoj baza ĉe Google Sheets:

 Angiospermae - angiospermoj
 Cornales Link - kornusaloj
 Cornaceae Bercht. ex J.Presl - kornusacoj
 Alangium Lam. - alangio
 Camptotheca - kamptoteko
 Chamaepericlymenum Graebner in Ascherson & Graebner - kameperiklimeno
 Cornus L. - kornuso
 Davidia - davidio
 Diplopanax - diplopanako
 Griselinia - grizelinio
 Kaliphora - kaliforo
 Mastixia - mastiksio
 Nyssa - nisao
 Swida Opiz - svido
 Toricellia - toricelio
 Curtisiaceae Takht. - kurtisiacoj
 Curtisia W. Aiton - kurtisio
 Grubbiaceae Endl. ex Meisn. - grubiacoj
 Grubbia P.J. Bergius - grubio
 Hydrangeaceae Dumort. - hidrangeacoj
 Broussaisia Gaudich. - brusaisio
 Cardiandra Siebold & Zucc. - kardiandro
 Carpenteria Torr. - karpenterio
 Decumaria L. - dekumario
 Deinanthe Maxim. - deinanto
 Deutzia Thunb. - deŭcio
 Dichroa Lour. - dikroo
 Fendlera Engelm. & A. Gray - fendlero
 Fendlerella (Greene) A. Heller - fendlerelo
 Hydrangea L. - hidrangeohidrangeo en PIV ĉe vortaro.net
 Jamesia Torr. & A. Gray - jamesio
 Kirengeshoma Yatabe - kirengeŝomo**
 Neodeutzia Small - neodeŭcio*
 Philadelphus L. - filadelfofiladelfo en PIV ĉe vortaro.net
 Pileostegia Hook. f. & Thomson - pileostegio
 Platycrater Siebold & Zucc. - platikratero
 Schizophragma Siebold & Zucc. - skizofragmo
 Whipplea Torr. - vipleo
 Hydrostachyaceae Engl. - hidrostakiacoj
 Hydrostachys Thouars - hidrostakio
 Loasaceae Juss. - loazacoj
 Aosa Weigend - aozo
 Bicuspidaria (S. Watson) Rydb. - bikuspidario**
 Blumenbachia Schrad. - blumenbaĥio
 Caiophora C. Presl - kajoforo
 Cevallia Lag. - cevalio
 Chichicaste Weigend - ĉiĉikasto
 Eucnide Zucc. - eŭknido
 Fuertesia Urb. - fuertezio
 Gronovia L. - gronovio
 Huidobria Gay - huidobrio
 Kissenia T. Anderson - kisenio
 Klaprothia Kunth - klaprotio
 Loasa Adans. - loazo
 Mentzelia L. - mencelio
 Nasa Weigend - nazao
 Petalonyx A. Gray - petaloniko
 Presliophytum (Urb. & Gilg) Weigend - presliofito
 Schismocarpus S.F. Blake - skismokarpo
 Scyphanthus Sweet - scifanto
 Sympetaleia A. Gray - simpetaleio
 Touterea Eaton & Wright - tutereo
 Xylopodia Weigend - ksilopodio

*genro akceptita en TPL sed ne en WFO, kiu tamen akceptas ĝian specion.
**genro akceptita en WFO sed ne en TPL. Tamen laŭ WFO, estas neniu akceptita specio en ĝi.

 Eksteraj ligiloj 
 http://www.britannica.com/EBchecked/topic/137865/Cornales

 Referencoj 

Kategorio:Magnoliofitoj
Kategorio:Kornusaloj